**ДОКЛАД ЗА ИЗВЪРШЕНА ПРОВЕРКА НА**

**„ЕВРОПЕЙСКА РЕЦИКЛИРАЩА ГРУПА“ ООД – ГР. ПЛОВДИВ**

На основание Заповеди №РД-58/13.03.2020г. и №РД-135/08.06.2020г. на Директора на РИОСВ–Пловдив, на 22.06.2020г. беше извършена проверка на „Европейска Рециклираща Група“ ООД, гр. Пловдив, община Пловдив, област Пловдив, ул. „Рогошко шосе“ № 6, собственост на „Европейска Рециклираща Група“ ООД. Комплексната проверка от експерти на РИОСВ-Пловдив е по /фактор отпадъци ,компоненти води,въздух и отговорността за предотвратяване и отстраняване на екологични щети/, съгласно утвърден от Министъра на околната среда и водите „План за контролната дейност на РИОСВ-Пловдив за 2020г.”

1. **Цел на проверката**

Основната цел на проверката е установяване на нивото и степента на съответствие на обекта с изискванията, заложени в Закона за опазване на околната среда, Закон за управление на отпадъците, Закон за водите, Закон за ограничаване изменението на климата и Закон за отговорността за предотвратяване и отстраняване на екологични щети.

Обект на проверката находящ се в гр. Пловдив, община Пловдив, област Пловдив, ул. „Рогошко шосе“ №6 е „Цех за рециклиране на отпадъци от пластмаса и производство на гранулат“.

Експерти на РИОСВ-Пловдив, извършиха проверка на следните инсталации и дейности:

1. Площадка за съхранение и третиране на отпадъци.
2. Производсвени халета.

1. **Констатации от проверката по фактори и компоненти**

**Фактор „Отпадъци”**

При извършен обход на място, се установи че площадка стопанисвана от „Европейска Рециклираща Група“ ООД с площ 3600 кв. м. обхващаща 2000 кв. м. от поземлен имот с идентификатор 56784.508.241 и две производствени халета с прилежащият към тях терен с обща площ 1600 кв. м. разположени в поземлен имот с идентификатор 56784.508.688 са чисти и празни. Не са налични никакви отпадъци и не се извършва производствена дейност в момента на проверка. Инсталацията за преработка на отпадъци е демонтирана и не е налична.

Дружеството представи регистрационен документ с № 09-РД-673-00 от 03.06.2019г. за извършване на дейности с кодове :R3, R12 и R13 на отпадъци от пластмаси. Представи се регистрационен документ № 09-РД-701-00 от 14.02.2020г.за събиране и транспортиране на отпадъци, издадеден от Директора на РИОСВ-Пловдив.

За формираните отпадъци, дружеството притежава утвърдени работни листове за класификация на отпадъците от 24.06.2019 г., 19.08.2019г. и 30.09.2019г.

При извършен обход на място се установи, че площадката е оградена, охраняема с бенирана и асфалтирана повърхност.

Изпратен е годишен отчет към ИАОС за 2019г., съгласно всички необходими приложения, за което се представи вх.№910/05.02.2020г. в агенцията.

Отчетността за дейностите с отпадъци се води редовно в заверени от Директора на РИОСВ-Пловдив отчетни книги, по Приложение № 1, №2, №4, №5 и №6 от Наредба № 1/2014г. за реда и образците, по които се представя информация, както и реда за водене на публични регистри /Обн. ДВ. бр.[51](https://web6.ciela.net/Document?documentId=2136235585&dbId=0&edition=0) от 20 Юни 2014г., изм. и доп./.

„Европейска Рециклираща Група“ ООД, закупува отпадъци от България и чуждестранни фирми от ЕС. Представи се договор от 11.06.2020г. с „Мит и Ко“ ЕООД за приемане на отпадъци с код:15 01 02, договор от 08.07.2019г. с „Папир БГ“ ООД за приемане на отпадъци с код: 15 01 02, договор от 09.08.2019г. с „ИТД“ ЕООД за отпадъци с кодове: 19 12 04,15 01 02,20 01 39 и др.

Дружеството представи договори за предаване на отпадъци с „Мит и Ко“ ЕООД от 05.09.2020г., договор от 12.09.2020г. с „Еко Скрап Груп“ ООД, договор от 27.02.2020г. с „Марица Полимер“ ООД и договор от 08.06.2020г. с „Пети“ЕООД.

За внос на отпадъци се представиха договори от 10.07.2019г. с SUMIT AND SUMIT LTD/Кипър/, договор от 26.08.2019г. с VIPA GREECE/Гърция/, договор от 11.02.2020г. SAITIS EFTHIMIOS/Гърция/, договор от 21.05.2020г. с REMATHOLDING CO/Румъния/.

Представиха се приложения № VII, изготвени съгласно Регламент(ЕО) 1013/2006 на Европейския парламент и на Съвета от 14 юни 2006 година относно превози на отпадъци, както декларация по приложение №51, към чл.22, ал.5 от Наредба № 1/2014г., като същите се водят коректно.

„Европейска Рециклираща Група“ ООД притежава регистрация с № 1234/05.05.2020г. като търговец на отпадъци.

**Компонент „ Атмосферен въздух“**

Към момента на проверката на площадката , на обекта не се извършва дейност по рециклиране на отпадъци от пластмаса.

Инсталацията за рециклиране е демонтирана. Наличните отпадъци на площадката са предадени на лица притежаващи документи по реда на ЗУО.

Съгласно информация от присъстващите на проверката представители към момента се подготвя проектната документация за изграждане на нова инсталация за третиране на отпадъци. След одобрение на проектната документация ще се извърши доставка и монтаж на машини, инсталации и консумативи за рециклиране на отпадъци от пластмаси. Предвижда се след провеждане на необходимите тестови изпитвания, инсталацията да бъде въведена в експлоатация.

**„Екологична отговорност“**

Дружеството извършва дейности попадащив приложение №1 към Закона за отговорността за преодоляване и отстраняване на екологични щети/обн. ДВ.бр. 43 от 2008г. с посл. изм. и доп./, а именно притежава регистрационни документи по реда на ЗУО за третиране и транспортиране на отпадъци. При проверката не беше представена собствена оценка за възможни случаи на непосредствена заплаха за екологични щети и за случаи на приченени щети със съдържание, съгласно приложение №1 от Наредба №1 от 2008г. /обн. ДВ. Бр. 96 от 2008г./

Към момента не се извършват дейности.

**Компонент „ Води“ - отпадъчни**

Площадката се ползва с договор за наем с „Ангел Стоилов-96“ АД гр. Пловдив. При проверката се констатира, че на площадката на дружеството не се осъществява производствена дейност. Не се формират и заустват производствени отпадъчни води. От осъществяваната търговска дейност се формират битово фекални води, включени чрез площадковата канализация в канализацията на града.

Във връзка с преустановената производствена дейност е премахнато и съществуващото пречиствателно съоръжение – утаител. Отпадъци на площадката няма.

В момента по информация от управителя се изготвя проектно-сметна документация на „Инсталация за третиране на отпадъци“. Предвижда се за производсвени нужди да се ползва вода от сондажен кладенец, който е собственост на „Ангел Стоилов-96“ АД, като е необходимо да се съгласува с БДИБР-Пловдив.

**ΙΙΙ. Предписания, срокове за изпълнение, отговорници.**

1. Да се подаде заявление за изменение и допълнение на регистрационен документ № 09-РД-673-00 от 03.06.2019г. издаден от Директора на РИОСВ-Пловдив, като се премахнат от същия дейности с кодове: R3- Рециклиране/възстановяване на органични вещества, които не са използвани като разтворители, включително чрез компостиране и други процеси на биологична трансформация и R12- Размяна на отпадъци за подлагане на някоя от дейностите с кодове R 1 - R 11, за третиране на отпадъци от пластмаса. Срокът за изпълнение е 10.07.2020г.

Отговорен за изпълнение на предписанието е управителя на „Европейска Рециклираща Група“ ООД.

1. Да се предвиди и изгради пречиствателно съоръжение за пречистване на производствени отпадъчни води преди включването им в ГК, което да е съобразено с изискванията на Наредба №7/2000г. от 14.11.2000г. за условията и реда за заустване на производствени отпадъчни води в канализационните системи на населените места.Срок до въвежване в експлоатация

Отговорен за изпълнение на предписанието е управителя на „Европейска Рециклираща Група“ ООД.

1. Да се сключи, договор с „ВИК“ ЕООД, съгл. чл. 4 от Наредба №7/200г. Срок преди въвежване в експлоатация

Отговорен за изпълнение на предписанието е управителя на „Европейска Рециклираща Група“ ООД

1. Преди въвеждане в експлоатация на обект-инсталация за рециклиране на пластмаса на „Европейска Рециклираща Група“ ООД да бъдат изпълнени изискванията на чл.16 , ал.1 от Закона за чистотата на атмосферния въздух/обн. ДВ. Бр.45 от 1996г./. Срок до въвеждане в експлоатация.

Отговорен за изпълнение на предписанието е управителя на „Европейска Рециклираща Група“ ООД.

1. Височината на изпускащото устройство към неподвижните източници в обекта следва да се съобрази с изискванията на чл.4 от Наредба №1 от 2005г./обн. ДВ. Бр. 64 от 2005г./. Срок до въвеждане в експлоатация.

Отговорен за изпълнение на предписанието е управителя на „Европейска Рециклираща Група“ ООД.

1. Да се представи в РИОСВ-Пловдив собствена оценка по ЗАПОЕЩ със съдържание съгласно приложение №1 към Наредба №1 от 2008г./обн. ДВ. бр.96 от 2008г./. Срок за изпълнение 29.06.2020г.

Отговорен за изпълнение на предписанието е управителя на „Европейска Рециклираща Група“ ООД.

**IV. Съответствие, последващ контрол:**

Във връзка с дадените предписание при необходимост в обекта ще се извърши последващ контрол по изпълненията им.